2022 Avroviziya Mahnı Müsabiqəsi
2022 Avroviziya Mahnı Müsabiqəsi (ing. Eurovision Song Contest 2022; fr. Concours Eurovision de la chanson 2022) — sayca 66-cı Avroviziya Mahnı Müsabiqəsidir. Måneskinın ifa etdiyi "Zitti e buoni" mahnısı ilə 2021 Avroviziya Mahnı Müsabiqəsində qələbə qazanmasının ardınca 2022-ci ildə İtaliya 31 il sonra yenidən Avroviziyaya ev sahibliyi etmək hüququ qazanmışdır. Bununla, İtaliya üçüncü dəfə müsabiqəyə (əvvəllər 1965-ci ildə Neapolda və 1991-ci ildə Romada ev sahibliyi etmişdir) ev sahibliyi edəcək. Avropa Yayım Birliyi (EBU) və Radiotelevisione italiana (RAI) tərəfindən təşkil olunan müsabiqə, İtaliyanın Turin şəhərində yerləşən "PalaOlimpico" arenasında təşkil olunacaq. Beynəlxalq yarışma, 10 və 12 may 2022-ci il tarixlərində keçiriləcək iki yarı-finaldan və 14 may 2022-ci ildə baş tutacaq böyük final mərhələsindən ibarət olacaq. Müsabiqədə 40 ölkə iştirak edəcək. Ermənistan və Monteneqro isə geri qayıdırlar.